O capsulă Crew Dragon la bordul căreia s-a aflat un echipaj ruso-american a făcut marţi joncţiunea cu Staţia Spaţială Internaţională.
Echipajul Crew-8, format din trei astronauţi ai NASA şi un cosmonaut, a decolat duminică seară de la centrul spaţial Cape Canaveral, din Florida. Într-o înregistrare video difuzată de NASA se poate vedea cum actualul echipaj al ISS îi primeşte la bordul avanpostului spaţial pe cei patru astronauţi.
Capsula Crew Dragon este produsă de compania spaţială privată a miliardarului Elon Musk, SpaceX.
Aceasta este pentru prima dată de la izbucnirea războiului din Ucraina când un echipaj ruso-american este lansat în spaţiu, conform DPA.
Astronauţii NASA Michael Barratt, Matthew Dominick şi Jeanette Epps, alături de cosmonautul Aleksandr Grebenkin, urmează să petreacă 6 luni la bordul ISS, derulând activităţi de cercetare.
Aceasta este prima călătorie pe ISS pentru Epps, Grebenkin şi Dominick şi respectiv a treia pentru Barratt. Echipajul ISS numără în prezent 7 astronauţi.